क’क्राझार 14 एप्रिल:: मुलुगनाङै गिख्रंथाव कर’ना भाइरास (Covid 19) बेरामनिफ्राय सुबुंनि जिउखौ रैखाथि होनोथाखाय भारत हादोतनि प्राइमिनिस्तार मानगोनां मुस्रि नरेन्द्र मोदी बिथाङा ल’क दाउन होनायखौ मान होनानै देग्लायनि रंजालि बैसागुखौ दुलाराय बर’ फरायसा आफादनि गाहाइ मावख’ बड’फा हाउसआवनो ज’ब ज’ब फालिनाय जायो गिबि हाबाफारि बायदियै दुलाराय बर’ फरायसा आफादनि फिरफिलाखौ बिरहोयो दुलाराय बर’ फरायसा आफादनि मानगोनां गाहाइ नेहाथारी मुस्रि लरेन्स इस्लारी बिथाङा आरो गोजोननि थाखाय गुफुर फिरफिलाखौ बिरहोयो दुलाराय बर’ फरायसा आफादनि बोसोनगिरि मुस्रि मनेस्वर दैमारीआ।